не е незначителен; и
 б)
 кумулативната оценка на въздействието на вноса е допустима от гледна точка на условията за конкуренция между внесените продукти и тези между внесените продукти и сходния продукт в Съюза.
 (949)
 Размерът на подлежащите на изравняване субсидии, установен във връзка с вноса от КНР и Египет, са над прага de minimis, определен в член 14, параграф 5 от основния регламент. Обемът на вноса не е незначителен по смисъла на член 10, параграф 9 от основния регламент. В действителност пазарните дялове през разследвания период са били 22,3 % (37 558 тона) за вноса от КНР и 9,1 % (15 334 тона) за вноса от Египет.
 (950)
 Условията за конкуренция между субсидирания внос от КНР и Египет и между този внос и продажбите на сходния продукт в Съюза са подобни. По-специално внасяните продукти са се конкурирали помежду си и с ТСВ, произвеждани в Съюза, тъй като са продавани посредством едни и същи канали за продажба и на сходни категории клиенти. Що се отнася до цените на вноса, от таблица 4 е видно, че макар и общите ценови равнища да са различни за всяка от засегнатите държави, тенденциите до голяма степен са същите, а именно общо намаление през разглеждания период и стабилизиране през 2017 г. и разследвания период, като това значително е подбивало продажните цени, които промишлеността на Съюза е имала на пазара на Съюза.
 (951)
 В коментарите си по окончателното разгласяване ПК отново изтъкна, че изискванията за кумулативна оценка на въздействието на субсидирания внос от засегнатите държави не е изпълнено, тъй като би било в противоречие с практиката на Комисията да изисква сходство между вноса от засегнатите държави по отношение на техния общ обем, пазарен дял и цена, което според ПК не е налице за вноса от КНР и Египет в настоящия случай. В подкрепа на това твърдение ПК се позова на предишни антидъмпингови разследвания (202) и на специализираната група на СТО по случая с принадлежностите за тръбопроводи (203). Освен това ПК заяви, че китайският внос сам по себе си не е причинил вреда, тъй като показва тенденции, сходни с тези на обема на продажбите на промишлеността на Съюза.
 (952)
 В коментарите си по окончателното разгласяване ПК заяви също така, че в настоящото разследване не е имало внос от Египет за Съюза преди 2017 г. и поради това през по-голямата част от разследвания период не се е конкурирал с китайския внос. Освен това ПК твърди, че между 2015 г. и 2018 г. обемът на вноса от Египет и Китай и пазарните им дялове са следвали противоположни тенденции. На последно място, ПК заяви, че цените на египетския внос са неизменно по-ниски от цените на китайския внос. Поради това ПК заключи, че няма сходни условия за конкуренция между вноса от Китай, от една страна, и вноса от Египет, от друга страна, които поради това не следва да се кумулират.
 (953)
 Комисията припомня, че анализът на фактите относно това дали условията за кумулативна оценка са изпълнени в конкретен случай се извършва за всеки отделен случай, като се вземат предвид особеностите и фактите